text: Byge af skud mod hus i Horsens
  03 juli 2011 kl. 16.09
  Et ubeboet hus i Horsens blev kort efter midnat søndag ramt af en byge af skud.
  Betjente fra Sydøstjyllands Politi undersøgte søndag det skudramte hus på Kyradservej i Horsens.
  Det skete efter en anmeldelse fra en nabo, der havde fundet et større antal patronhylstre på fortovet, og opdaget at flere ruder var blevet knust af skud.
  Huset var dog tomt. Politet efterforsker nu sagen bredt, men mener ikke, at den er banderelateret.
  